**Likumprojekta "Grozījumi Maksātnespējas likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar likumprojektu paredzēta iespēja tiesiskās aizsardzības procesā un maksātnespējas procesā kreditoru sapulces noturēt arī attālināti, ne tikai klātienē, kā to šobrīd noteic spēkā esošais Maksātnespējas likuma regulējums.Likumprojekts stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020. gada 14. maija sēdes protokola Nr. 33 15. § 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Maksātnespējas likuma 40. panta 2.1 daļu, izstrādājot tiesiskās aizsardzības procesa pasākumu plānu, parādniekam ir tiesības sasaukt kreditoru sapulci. Vienlaikus Maksātnespējas likums nenoteic norises kārtību kreditoru sapulcei tiesiskās aizsardzības procesa ietvaros.Savukārt attiecībā uz kreditoru sapulcēm maksātnespējas procesa ietvaros spēkā esošais regulējums paredz, ka kreditoru sapulces maksātnespējas procesa ietvaros norisinās klātienē. Maksātnespējas likums kreditoru sapulcei maksātnespējas procesā ir paredzējis būtiskas pilnvaras, piemēram, maksātnespējas procesa administratora (turpmāk – administrators) atlīdzības noteikšana, administratora atcelšanas ierosināšana, maksātnespējas procesa izdevumu atzīšana par pamatotiem, parādnieka mantas pārdošanas veidu (sk. Maksātnespējas likuma 115. panta 2.1daļu) vai pārdošanas termiņa pagarināšanu, kā arī turpmāko rīcību ar mantu, kas izslēgta no mantas padošanas plāna (sk. Maksātnespējas likuma 111. panta septīto daļu).Viens no maksātnespējas procesa piemērojamajiem principiem ir procesa efektivitātes princips. Atbilstoši minētajam principam procesa ietvaros piemērojami tādi pasākumi, kas ļauj ar vismazāko resursu patēriņu vispilnīgāk sasniegt procesa mērķi. Lai nodrošinātu kreditoru sapulces norisi, nepieciešams veikt vairākas praktiskas darbības, piemēram, atrast piemērotu vietu tās sasaukšanai. Savukārt piemērotas vietas atrašana saistās ar papildu izdevumiem, kurus var ietekmēt tādi apstākļi kā kreditoru sapulces dalībnieku skaits un iespēja kreditoru sapulces dalībniekiem ierasties uz administratora izraudzīto kreditoru sapulces norises vietu.Līdz ar to, lai nodrošinātu lēmumu pieņemšanas efektivitāti, ātrumu un procesā pieejamo līdzekļu racionālu izmantošanu, administratoram paredzētas tiesības maksātnespējas procesa ietvaros kreditoru sapulci noturēt attālināti, izvēloties attiecīgajā situācijā lietderīgāko kreditoru sapulces norises formu.Attālinātai kreditoru sapulces nodrošināšanai paredzēta iespēja noturēt kreditoru sapulces, izmantojot tos elektroniskos līdzekļus, kas ļauj pieslēgties tiešsaistē, piemēram, *Skype, Microsoft Teams*, u.c., tādējādi nodrošinot iespēju piedalīties un balsot pilnībā attālināti. Tāpat paredzēta iespēja administratoram noturēt kreditoru sapulces rakstveidā, iepriekš nosūtot darba kārtību un izlemjamos jautājumus kreditoru sapulces dalībniekiem, nosakot datumu, līdz kuram savs balsojums rakstveidā jāiesniedz administratoram. Atbilstoši Maksātnespējas likuma 86. panta otrajai daļai kreditoru sapulci vada administrators. Nodrošinot kreditoru sapulces norisi, tieši administratoram kā ar tiesas nolēmumu ieceltam speciālistam, kurš nodrošina likumīga un efektīva maksātnespējas procesa norisi, atbilstoši spēkā esošajam tiesiskajam regulējumam, jāpārliecinās par kreditoru sapulces dalībnieku pilnvarām un identitāti, tostarp tajos gadījumos, kad kreditoru sapulce norisinās attālināti. Ievērojot minēto, secināms, ka izstrādātais regulējums paredz tikai papildu veidus kreditoru sapulces organizēšanas formai, nekādā veidā neietekmējot Maksātnespējas likumā nostiprināto regulējumu par kreditoru sapulces būtību.Vienlaikus būtiski uzsvērt, ka kreditoru sapulces forma (klātienē vai attālināti) neietekmē Maksātnespējas likuma 86. panta 11.-14. daļā noteiktā regulējuma ievērošanu par kreditoru sapulču protokolēšanu. Līdz ar to kreditoru sapulces vadītājs (administrators) nodrošina sapulces protokolēšanu un protokola sagatavošanu arī tad, ja tā notikusi attālinātā formā.Kā iepriekš norādīts, saskaņā ar Maksātnespējas likuma 40. panta 2.1daļu, izstrādājot tiesiskās aizsardzības procesa pasākumu plānu, parādniekam ir tiesības sasaukt kreditoru sapulci. Lai nodrošinātu iespēju arī parādniekam, izstrādājot tiesiskās aizsardzības procesa pasākumu plānu, sasaukt kreditoru sapulci attālināti, Maksātnespējas likuma 40. panta 2.1daļa tiek papildināta ar atsauci uz attiecīgo Maksātnespējas likuma normu.Papildus norādāms, ka tiesības noturēt kreditoru sapulces tiesiskās aizsardzības procesā un maksātnespējas procesā attālināti tika ietvertas likumā "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību", tostarp ar mērķi mazināt cilvēku pulcēšanās nepieciešamību.Ņemot vērā, ka izstrādātais regulējums Likumā ietverts uz ārkārtējās situācijas periodu, Tieslietu ministrija, atbilstoši Ministru kabineta 2020. gada 14. maija sēdes protokola Nr. 33 15. § 4. punktā ietvertajam uzdevumam ir izvērtējusi un atzinusi par lietderīgu tā ietveršanai Maksātnespējas likumā. Tas ir, paredzot saglabāt tiesības noturēt kreditoru sapulces attālināti arī pēc ārkārtējās situācijas beigām. Papildu iepriekš minētajiem apsvērumiem par šādu tiesību ietveršanu Maksātnespējas likuma regulējumā ne mazāk būtiski ir tas, ka tas ļaus līdz šim tikai klātienē īstenojamās tiesības piedalīties kreditoru sapulces norisē īstenot attālināti, tādējādi īstenojot arī fizisko distancēšanos. Vienlaikus izstrādātais regulējums ļaus pilnvērtīgi īstenot Maksātnespējas likumā paredzētās kreditora tiesības.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskās aizsardzības procesa uzraugošās personas, kreditori, kā arī parādnieks gan tiesiskās aizsardzības procesa, gan maksātnespējas procesa ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējumam ir pozitīva ietekme, jo tas ļaus tiesiskās aizsardzības procesā un maksātnespējas procesā racionālāk un lietderīgāk izmantot pieejamos resursus (laiks, finanšu līdzekļi). Kopumā vērtējams, ka tas atstās pozitīvu ietekmi arī uz maksātnespējas procesa izmaksām, proti, tās samazinot. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā visā valsts teritorijā izsludināto ārkārtējo situāciju un tās prognozējamo ietekmi uz valsts ekonomiku, minētā jautājuma risinājums nav atliekams.Sabiedrība pēc normatīvā akta pieņemšanas tiks informēta ar publikāciju oficiālajā izdevumā „Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv).  |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Tieslietu ministrija, Maksātnespējas kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti.Jaunas institūcijas nav nepieciešams izveidot, kā arī nav paredzēta esošo institūciju likvidācija vai reorganizācija.Likumprojekts tiks īstenots esošo cilvēkresursu ietvaros. |
| 3. | Cita informācija | Nav. |

Ministru prezidenta biedrs,

tieslietu ministrs J. Bordāns

Anfimova 67046139,

Naira.Anfimova@tm.gov.lv

v\_sk. = 1014